Χοιρινό με καυκαλήθρες
Εξαιρετικό μαγειρευτό που συνοδεύεται με λεμονάκι, πιπεράκι και μπόλικο ψωμί για τις πατροπαράδοτες «βουτιές».
1 κιλό χοιρινό (ανάμεικτο από μπούτι και πανσέτα, χωρίς κόκαλα), κομμένο σε μπουκίτσες, 3 μάτσα καυκαλήθρες, καθαρισμένες (χωρίς τα χοντρά κοτσάνια), χοντροκομμένες, 3 - 4 φρέσκα κρεμμυδάκια (το λευκό και το τρυφερό πράσινο μέρος), ψιλοκομμένα, αλάτι, πιπέρι φρεσκοτριμμένο, χυμός από 1 λεμόνι, 250 ml λευκό, ξηρό κρασί, 4 κουτ. σούπας ελαιόλαδο
Για να φτιάξουμε χοιρινό με καυκαλήθρες, αρχικά τσιγαρίζουμε, σε μια κατσαρόλα στο λάδι, το χοιρινό μέχρι να αλλάξει χρώμα και πετάμε το λίπος το οποίο θα παραχθεί. Στη συνέχεια, αλατοπιπερώνουμε.Προσθέτουμε τις καυκαλήθρες και τα φρέσκα κρεμμυδάκια. Σβήνουμε με το λεμόνι και προσθέτουμε το κρασί. Χαμηλώνουμε τη φωτιά, σκεπάζουμε και σιγομαγειρεύουμε το φαγητό μέχρι να γίνει το χοιρινό.Δεν προσθέτουμε από την αρχή νερό. Αν το φαγητό στεγνώσει κατά το μαγείρεμα προτού γίνει, τότε προσθέτουμε λίγο ζεστό. Αν στο τέλος του μαγειρέματος η σάλτσα είναι αραιή, τη σουρώνουμε, τη βάζουμε σε κατσαρολάκι και τη βράζουμε μέχρι να συμπυκνωθεί. Βάζουμε ξανά τη σάλτσα στην κατσαρόλα και ανακινούμε το σκεύος.Σερβίρουμε, το χοιρινό με καυκαλήθρες, με φρέσκο ζυμωτό ψωμί.
Κρασί,Λεμόνι,Χοιρινό